ເກົາຫລີເໜືອ ພ້ອມແລ້ວ ທີ່ຈະຍິງຈະຫຼວດ ຂຶ້ນສູ່ ອະວະກາດ (ເບິ່ງສະໄລດ໌)
ເກົາຫລີເໜືອປະກາດ ການເສັດສີ້ນການກະກຽມຕ່າງໆ ເພື່ອຈະຍິງລູກະຈະຫລວດ ຊຶ່ງໄດ້ຖືກປະນາມຈາກນາໆຊາດນັ້ນ.
ເກົາຫລີເໜືອ ໄດ້ປະກາດໃນວັນອັງຄານມື້ນີ້ວ່າ ຕົນໄດ້ເສັດສິ້ນການຕຽມຍິງລູກຈະ ຫຼວດ ຊຶ່ງໄດ້ຖືກປະນາມຢ່າງຮຸນແຮງຈາກຈາກປະຊາຄົມນາໆຊາດ ຮອງຜູ້ອຳນວຍການ ໂຄງການອະວະກາດເກົາຫລີເໜືອ ທ່ານ Ryu Gum Chol ບອກບັນດານັກຂ່າວທີ່ກຸງພຽງຢາງວ່າ ລູກຈະຫຼວດໄດ້ຕຽມພ້ອມ ເປັນທີ່ຮຽບຮ້ອຍ ແລ້ວສຳຫຼັບການຍິງ ຊຶ່ງອາດຈະເລີ່ມແຕ່ ວັນພະຫັດນີ້ເປັນຕົ້ນໄປ ບັນດານັກຂ່າວ ນາໆຊາດ ຮວມທັງນັກຂ່າວ VOA ໄດ້ຖືກນໍາພາໄປເບິ່ງລູກຈະຫຼວດຢູ່ທີ່ຖານຍິງ ໃນວັນອາທິດທີ່ຜ່ານມານີ້ ໃນການຖະແຫລງຂ່າວນັ້ນ ຮອງຜູ້ອຳນວຍການໂຄງການອະວະກາດ ເກົາຫຼີເໜືອ ໄດ້ປະຕິເສດຕໍ່ການກ່າວຫາທີ່ວ່າ ການສົ່ງດາວທຽມທີ່ວ່ານີ້ ຄວາມຈິງແລ້ວແມ່ນໃຊ້ ເພື່ອປົກປິດ ການຍິງທົດລອງລູກສອນໄຟຂີປະນາວຸດທີ່ສາມາດບັນຫົວລະເບີດ ນີວເຄລຍ ນອກນັ້ນທ່ານຍັງຢືນຢັດວ່າ ມັນບໍ່ມີອັນຕະລາຍໃດໆຈາກຊາກເສດເຫຼືອ ທີ່ຕົກລົງມາໃສ່ບ່ອນທີ່ມີປະ ຊາຊົນອາໄສຢູ່ ໂດຍເວົ້າວ່າ ຈະຫຼວດທ່ອນທໍາອິດຈະຕົກ ລົງໃສ່ທະເລ 160 ກິໂລແມັດຫ່າງຈາກຟິລິບປີນ ໃນຕອນເຊົ້າວັນອັງຄານມື້ນີ້ ສະຫະລັດແລະເກົາຫລີໃຕ້ ໄດ້ພາກັນຢືນ ຢັນອີກຄັ້ງນຶ່ງ ເຖິງຄວາມໝາຍໝັ້ນຂອງປະເທດທັງສອງກ່ຽວກັບການ ປ້ອງກັນເກົາຫລີໃຕ້ ເພື່ອ ປະເຊີນໜ້າກັບແຜນການຍິງລູກຈະຫຼວດຂອງ ເກົາຫຼີເໜືອ ຊຶ່ງປະເທດທັງສອງເວົ້າວ່າ “ເປັນການທ້າທາຍເກາະຜິດທີ່ຮຸນແຮງນັ້ນ ” ບັນດາເຈົ້າໜ້າທີ່ເກົາຫລີໃຕ້ກ່າວວ່າ ລັດຖະມົນຕີປ້ອງກັນປະເທດທ່ານ Kim Kwan-jin ໄດ້ໂອ້ລົມການຍິງລູກຈະຫຼວດຂອງເກົາຫຼີເໜືອ ກັບ ລັດຖະມົນຕີປ້ອງກັນປະເທດ ສະຫະລັດ ທ່ານ Leon Panetta ໂດຍທາງໂທລະສັບ ລັດຖະມົນຕີທັງສອງໄດ້ຕົກລົງ ທີ່ຈະປະສານງານກັນໃນການດຳເນີນຄວາມພະຍາຍາມເພື່ອຕິດຕາມການສົ່ງລູກຈະຫຼວດ ດັ່ງກ່າວ ໃນວັນຈັນວານນີ້ ໂຄສົກກະຊວງການຕ່າງປະເທດສະຫະລັດ ທ່ານນາງ Victoria Nuland ກ່າວວ່າ ການສົ່ງລູກຈະຫຼວດນີ້ມີພຽງແຕ່ຈະເຮັດໃຫ້ປະເທດຄອມມູນິສ ເກົາຫລີເໜືອໂດດດ່ຽວເພີີ່ມຂຶ້ນອີກ ພຽງຢາງກ່າວວ່າ ຈຸດປະສົງໃນການຍິງລູກຈະຫຼວດດັ່ງກ່າວ ກໍແມ່ນເພື່ອສົ່ງດາວທຽມ ພະຍາກອນອາກາດຂຶ້ນສູ່ວົງໂຄຈອນ ເຖິງຢ່າງໃດກໍດີ ສະຫະລັດແລະເກົາຫລີໃຕ້ເຫັນ ວ່າ ການຍິງລູກຈະຫຼວດໃນຄັ້ງນີ້ ແມ່ນເປັນການທົດລອງລູກສອນໄຟຂີປະນາວຸດ ທີ່ ອາດສາມາດນຳໃຊ້ເພື່ອສົ່ງຫົວລະເບີດນີວເຄລຍ